sagorsarker/bangla-wikipedia huggingface dataset:
গোলোক

গোলোক () বা গোলোক বৃন্দাবন হলো ভগবান কৃষ্ণ ও রাধার চিরন্তন আবাস। ভাগবত পুরাণে, কৃষ্ণকে গোলোকে বসবাসকারী সর্বোচ্চ ব্যক্তি এবং পরমেশ্বর ভগবান হিসেবে চিত্রিত করা হয়েছে।
গৌড়ীয় বৈষ্ণববাদ, স্বামীনারায়ণ সম্প্রদায়, প্রনামী সম্প্রদায়, পুষ্টিমার্গ এবং নিম্বার্ক সম্প্রদায় সহ বিভিন্ন বৈষ্ণবধর্মীয় ঐতিহ্যে গোলোককে সম্মান করা হয়। ভাগবত পুরাণ ছাড়াও, পঞ্চরাত্র, গর্গ সংহিতা,  ব্রহ্ম সংহিতা, ব্রহ্মবৈবর্ত পুরাণ এবং দেবীভাগবত পুরাণ-এর মতো সংস্কৃত শাস্ত্রেও গোলোকের উল্লেখ আছে।
জীব গোস্বামীর মতে, গোলোক (বা বৃন্দাবন) হলো সর্বোচ্চ আধ্যাত্মিক চিন্ময় গ্রহ। গোলোকের আরও তিনটি প্রকোষ্ঠ রয়েছে, যাদেরকে মথুরা, দ্বারকা ও  গোকুল বলা হয়। ভগবান কৃষ্ণ বিভিন্ন প্রকার লীলা-বিলাসের বৈশিষ্ট্য অনুসারে গোলোকের মথুরা, দ্বারকা ও গোকুলে বিরাজ করেন।
গোলোকের আক্ষরিক অর্থ "গোরু ও গাভীসমূহের বাসস্থান"। সংস্কৃত শব্দ গো বলতে "গোরু" কে বোঝায় এবং লোক বলতে "জগৎ" কে বোঝায়।
ব্রহ্ম সংহিতা, ৫.২৯ শ্লোকে বলা হয়েছে, 
সনাতন গোস্বামী, যিনি গৌড়ীয় বৈষ্ণবধর্মের ভক্তি ঐতিহ্যের অনেকগুলি গুরুত্বপূর্ণ রচনার লেখক ছিলেন,তিনি বলেছেন, "শ্রীগোলোক হলো সমস্ত আধ্যাত্মিক প্রচেষ্টার চূড়ান্ত গন্তব্য ।"
ব্রহ্মবৈবর্ত পুরাণ স্পষ্টভাবে বর্ণনা করে যে, গোলোক বৃন্দাবন বৈকুণ্ঠ লোকের প্রায় ৫০০ মিলিয়ন যোজন (৪ বিলিয়ন মাইল) উপরে অবস্থিত ও ৩০ মিলিয়ন যোজন (২৪০ মিলিয়ন মাইল) পর্যন্ত বিস্তৃত। ব্রহ্ম সংহিতা ৫.৪৩-এ পাওয়া শ্লোকের সাথে সাদৃশ্যটি একই রকম।
গৌড়ীয় বৈষ্ণবধর্মের আচার্যগণ একে শাশ্বত ধাম বলে ব্যাখ্যা করেন। বৈকুণ্ঠ ও গোলোক উভয়কেই নিত্য ধাম (আনন্দের চিরন্তন নিবাস) হিসাবে বিবেচনা করা হয় যা সম্পূর্ণ জড় জগতের প্রলয় হওয়ার পরেও ধ্বংস হয় না। কৃষ্ণ তাঁর দ্বি-ভুজ রূপে চিরকাল গোলোকধাম ও তাঁর চতুর্ভুজ বিষ্ণু রূপে তিনি নিত্যকাল বৈকুণ্ঠ লোকে বাস করেন।
বেদে গোলোক শব্দটি নেই। তবে ঋগ্বেদে বিষ্ণুর পরম পদকে গরু ও গাভীর আবাসস্থল বলে বর্ণনা করেছে। যেমন,
স্কন্দপুরাণ এবং মার্কণ্ডেয় পুরাণেও গোলোকের উল্লেখ পাওয়া যায়। বৃহদ্ভাগবতামৃত গ্রন্থে, সনাতন গোস্বামী স্কন্দপুরাণ থেকে একটি শ্লোক উদ্ধৃত করেছেন, যেখানে শ্রীকৃষ্ণ অর্জুনকে বলেছেন,
মার্কণ্ডেয় পুরাণে, কৃষ্ণ বলেছেন,
বলা হয়, সমস্ত বৈকুণ্ঠ গ্রহগুলি হলো পদ্ম ফুলের পাপড়ির মতো এবং সেই পদ্মের প্রধান বীজকোষ বা কর্ণিকাকে বলা হয় গোলোক বৃন্দাবন যা সমস্ত বৈকুণ্ঠ জগতের কেন্দ্রস্বরূপ। এইভাবে কৃষ্ণের বিভিন্ন রূপের বিস্তৃতি,সেইসাথে চিন্ময় আকাশে চিন্ময় গ্রহগুলিতে তাঁর বিভিন্ন বাসস্থান বা ধাম সংখ্যায় অনন্ত(সীমাহীন)। গোলোক তিনটি ভিন্ন অংশে বিভক্ত: গোকুল, মথুরা এবং দ্বারকা। ব্রহ্ম সংহিতায় (৫.৪৩) বলা হয়েছে, চিন্ময় আকাশের (বিষ্ণুলোক নামে পরিচিত) সমস্ত বৈকুণ্ঠ গ্রহগুলি গোলোক বৃন্দাবনে বিরাজমান পরমেশ্বর ভগবান শ্রীকৃষ্ণের দেহনির্গত রশ্মিচ্ছটার জ্যোতি দ্বারা আলোকিত হয়। গৌড়ীয় বৈষ্ণব মতে অবশ্য ভৌম (পৃথিবীর) বৃন্দাবন ও গোলোক বৃন্দাবনের মাঝে কোনো পার্থক্য নেই।
২০২০ জি-২০ রিয়াদ শীর্ষ সম্মেলন

২০২০ জি-২০ রিয়াদ শীর্ষ সম্মেলন হল বিশ দলের (জি-২০)-এর পঞ্চদশ সভা। এটি সৌদি আরবের রাজধানী শহর রিয়াদ-এ ২১-২২ নভেম্বর ২০২০ সালে সঞ্চালিত হয় কোভিড-১৯ মহামারির কারণে, এটি কার্যত অনুষ্ঠিত হয়েছিল।
জি-২০ রিয়াদ শীর্ষ সম্মেলনের সভাপতিত্ব করেন সৌদি বাদশাহ সালমান বিন আব্দুল আজিজ ।
সৌদি আরবের রাজা ২০১৯ সালের ডিসেম্বরে জি-২০ প্রেসিডেন্সি গ্রহণ করেন। যা ২১-২২ নভেম্বর ২২০ তারিখে রিয়াদে অনুষ্ঠিত হয়। নেতারা শীর্ষ সম্মেলনের দিকে এগিয়ে যায়। বাদশা "সকলের জন্য একবিংশ শতাব্দীর সুযোগ উপলব্ধি" থিমের অধীনে জি-২০-এর কাজ পরিচালনা করেন এবং আনুষ্ঠানিকভাবে তিনটি লক্ষ্যে আলোকপাত করেন:
অস্কার মার্নার

অস্কার ডেভিড ওলোফ মার্নার হলেন সুইডিশ সঙ্গীত সুরকার এবং চলচ্চিত্র অভিনেতা। সুইডিশ অ্যানিমেটেড শিশুদের ফ্যান্টাসি ফিল্ম -এর মিউজিক কম্পোজার হিসেবে তিনি জনপ্রিয়।
লখনউ সুপার জায়ান্টস

লখনউ সুপার জায়ান্টস (, ) উত্তরপ্রদেশের লখনউ শহরভিত্তিক একটি আইপিএল ফ্র্যাঞ্চাইজি। এই দলের ঘরের মাঠ লখনউয়ের একনা ক্রিকেট স্টেডিয়াম। এই দলের মালিক আরপি-সঞ্জীব গোয়েঙ্কা গ্রুপ যা পূর্বে রাইজিং পুণে সুপারজায়ান্ট দলের মালিকানা সত্ত্ব লাভ করেছিল। বর্তমান অধিনায়ক লোকেশ রাহুল ও বর্তমান প্রধান কোচ জাস্টিন ল্যাঙ্গার।
রিমেম্বার মি

রিমেম্বার মি হলো ২০১০ সালে মুক্তিপ্রাপ্ত আমেরিকান উঠতি বয়সী প্রণয়ধর্মী নাট্য চলচ্চিত্র। এটি পরিচালনা করেছেন অ্যালান কল্টার এবং রচনা করেছেন উইল ফেটারস। এতে অভিনয় করেছেন রবার্ট প্যাটিনসন, এমিলি দে রাভিন, ক্রিস কুপার, লিনা অলিন এবং পিয়ার্স ব্রসনান। এটি সমালোচক এবং দর্শকদের কাছ থেকে মিশ্র নেতিবাচক প্রতিক্রিয়া পায়। যদিও বেশিরভাগ সমালোচনা শেষ দৃশ্যকে নিয়ে যা দর্শকদের মাঝে বিভক্তি সৃষ্টি করে।
একটি পারিবারিক দুর্ঘটনার ফলে টাইলর (রবার্ট প্যাটিনসন) এবং তার বাবার (পিয়ার্স ব্রসনান) টানাপোড়ন সম্পর্ক রয়েছে। সে অবাধ্য এবং সমস্যাপরায়ণ, সে ভাবে কেউ তার ব্যাথা বুঝতে পারবে না, তখন তার এলি'র (এমিলি দে রাভিন) সাথে দেখা হয়। এলি'র উষ্ণ এবং উদ্দীপনা তাকে ঠিক করে তোলে এবং সে তার প্রেমে পড়ে যায়। কিন্তু যখন টাইলর পুনরায় সুখ এবং নিজের জীবনের অর্থ বুঝতে শুরু করে তখন বহির্গামী গোপনীয়তা তাদের প্রেমকে হুমকির মুখে ফেলে।
এটি মার্চ ১, ২০১০ সালে নিউ ইয়র্কের "প্যারিস থিয়েটার" এ প্রিমিয়ার হয়, এবং বিশ্বব্যাপী মার্চ ১২, ২০১০ সালে মুক্তি পায়। এটি যুক্তরাজ্যে ১২এ এবং যুক্তরাষ্ট্রে পিজি ১৩ রেটিং পায়।
সাম্মিত এন্টারটেইনমেন্ট জুন ২২, ২০১০ সালে এর ডিভিডি এবং ব্লু-রে মুক্তি দেয়ার ঘোষণা করে।
রোটেন টমেটোস থেকে এটি ২৭% রেটিং পায় ১০৮ টি রিভিউ এর এর ভিত্তিতে। মেটাক্রিটিক এটিকে ১০০ এর মধ্যে ৪০ স্কোর দেয়, সমালোচকদের কাছ থেকে ২৯ টি রিভিউ এর ভিত্তিতে। যার অর্থ হলো "মিশ্র বা মোটামুটি" মানের।
"রিমেম্বার মি" এলাইস ইন ওয়ান্ডারল্যান্ড, গ্রীণ জোন, শি'জ আউট অফ মাই লিগ এবং শাটার আইল্যান্ড এর পিছনে পঞ্চম অবস্থানে থেকে শুরু করে এটি প্রথম সপ্তাহান্তে $৮.০৮ মিলিয়ন এবং জুলাই ৬ পর্যন্ত বক্স অফিসে এটি মোট $৫৬.০৩ মিলিয়ন আয় করে।
রিমেম্বার মি'র আনুষ্ঠানিক অ্যালবাম মুক্তি পায় মার্চ ৯, ২০১০ সালে। "মার্সেলো জার্ভস" এর সুরকৃত একটি অ্যালবাম ও মুক্তি পায়। এই চলচ্চিত্রে ২৬ টি গান রয়েছে, যেখানে মুল অ্যালবামে ১৪ টি গান রয়েছে। এছাড়াও নুসরাত ফাতেহ আলী খানের গান "সাসো কি মেলা পে সিমারো" ও চলচ্চিত্রটিতে শোনা যায় যখন টাইলর এলি কে গান্ধী রেস্টুরেন্টে প্রথমবারের মতো ডেট এ নিয়ে যায়।
ব্রাহ্মণবাড়িয়া সরকারি মহিলা কলেজ

ব্রাহ্মণবাড়িয়া সরকারি মহিলা কলেজ (সংক্ষেপে বিজিএমসি) ব্রাহ্মণবাড়িয়া জেলার একমাত্র সরকারি মহিলা কলেজ।
ব্রাহ্মণবাড়িয়া সরকারি মহিলা কলেজ প্রতিষ্ঠিত হয় ১৯৬৪ সালে। ব্রাহ্মণবাড়িয়া সদরে জেলা সদর হাসপাতাল রোডে ২ একর ৮০ শতাংশ জায়গা জুড়ে অবস্থিত এই কলেজটি। ৩১ অক্টোবর ১৯৬৩ সালে ব্রাহ্মণবাড়িয়া মহকুমার প্রশাসক হয়ে আসেন এম এম নূর-উন-নবী চৌধুরী। মেয়েদের উচ্চ শিক্ষার জন্য একটি স্বতন্ত্র কলেজ করার পরিকল্পনা করেন তিনি। ১৬ আগস্ট ১৯৬৪ সালে ব্রাহ্মণবাড়িয়া কলেজের বাংলার অধ্যপক প্রয়াত মিন্নাত আলীকে অধ্যক্ষ নিয়োগ করে ১৯৬৪-১৯৬৫ শিক্ষাবর্ষ হতে একাডেমিক কার্যক্রম শুরু করা হয়। স্থানীয় মডেল গার্লস হাইস্কুলে মর্নিং শিফটের মাধ্যমে পাঁচজন খণ্ডকালীন শিক্ষক দ্বারা বিশজন ছাত্রী নিয়ে ক্লাস শুরু হয়। এভাবেই যাত্রা শুরু হয় মহাবিদ্যালয়টির।
ব্রাহ্মণবাড়িয়া সরকারি মহিলা কলেজ এইচএসসি, অনার্স কোর্স, মাস্টার্স এবং ডিগ্রী কোর্স প্রদান করে।
এনপিআই ইউনিভার্সিটি অব বাংলাদেশ

এনপিআই ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। এটি মানিকগঞ্জের নারাঙ্গাই এলাকায় ২০১৫ সালে প্রতিষ্ঠিত হয়। বিশ্ববিদ্যালয়টি মানিকগঞ্জ জেলায় প্রতিষ্ঠিত প্রথম বিশ্ববিদ্যালয়।
নিম্নোক্ত ব্যক্তিবর্গ এনপিআই ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন:
এনপিআই ইউনিভার্সিটি অব বাংলাদেশ-এ বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:
একনা ক্রিকেট স্টেডিয়াম

একনা ক্রিকেট স্টেডিয়াম (, ) এই নামেও পরিচিত ভারতরত্ন শ্রী অটল বিহারী বাজপেয়ী (বিআরএসএভি) একনা ক্রিকেট স্টেডিয়াম উত্তরপ্রদেশের লখনউতে অবস্থিত একটি আন্তর্জাতিক ক্রিকেট স্টেডিয়াম। ৫০,০০০ ধারণ ক্ষমতা বিশিষ্ট এই স্টেডিয়ামটি ভারতের পঞ্চম বৃহত্তম ক্রিকেট স্টেডিয়াম।
২০১৯-এ জুলাই মাসে বিসিসিআই এই মাঠটিকে আফগানিস্তানের তৃতীয় ঘরের মাঠ হিসেবে ঘোষণা করে।
এটি নতুন আইপিএল দল লখনউ সুপার জায়ান্টস এরও ঘরের মাঠ।
২০১৮ সালের ৬ নভেম্বর স্টেডিয়ামটিতে প্রথমবারের মত আন্তর্জাতিক ম্যাচের আয়োজন করা হয়। ম্যাচটি ভারত ও ওয়েস্ট ইন্ডিজের মধ্যকার একটি টুয়েন্টি২০ আন্তর্জাতিক ম্যাচ ছিল। এটি ভারতের ৫২তম স্টেডিয়াম যেখানে অন্তত একটি আন্তর্জাতিক ক্রিকেট ম্যাচ আয়োজন করা হয়েছে। ম্যাচটিতে রোহিত শর্মা প্রথম ক্রিকেটার হিসেবে টি-টোয়েন্টিতে চারটি সেঞ্চুরি করেন। খেলায় ভারত ৭১ রানে জয়লাভ করে।
লখনউতে ১৯৯৪ সালের জানুয়ারি মাসে সর্বশেষ আন্তর্জাতিক ম্যাচ আয়োজন করা হয়েছিল। ম্যাচটি কে. ডি. সিং বাবু স্টেডিয়ামে হয়েছিল যাতে ভারত শ্রীলঙ্কার বিরুদ্ধে একটি টেস্ট ম্যাচ খেলে। আন্তর্জাতিক অভিষেকের পূর্বে, এখানে ২০১৭-১৮ দিলীপ ট্রফির ফাইনাল আয়োজন করা হয়েছিল।
২০১৯ সালের মে মাসে, আফগানিস্তান ক্রিকেট বোর্ড বিসিসিআইকে তাদের আন্তর্জাতিক ম্যাচের জন্য এই স্টেডিয়ামটি ব্যবহার করতে দেওয়ার অনুরোধ জানায়। ২০১৯ সালের আগস্টে, বিসিসিআই আফগানিস্তান জাতীয় ক্রিকেট দলকে ভারতে তাদের তৃতীয় হোম ভেন্যু হিসাবে স্টেডিয়ামটি প্রদান করে। তাদের পূর্বের ভেন্যু ছিল দেরাদুন এবং বৃহত্তর নয়ডা।
এখানে ২০১৯ সালে আফগানিস্তান বনাম ওয়েস্ট ইন্ডিজ সিরিজের সমস্ত ম্যাচ আয়োজন করা হয়। ২০১৯ সালের ৬ নভেম্বর, ভেন্যুটিতে প্রথমবারের মত ওডিআই ম্যাচ আয়োজন করা হয়। ২৭ নভেম্বর, ভেন্যুটিতে প্রথমবারের মত টেস্ট ম্যাচ আয়োজন করা হয়।
একটি মাত্র টেস্ট শতক এই মাঠে হয়েছে।
একটি মাত্র ওডিআই শতক এই মাঠে আছে।
একটি মাত্র টি২০আই শতক এই মাঠে হয়েছে।
একটি মাত্র ডব্লিউ-ওডিআই শতক এই মাঠে আছে।
দিরহাম

দিরহাম () ছিল মুসলিম শাসনামলের রৌপ্য মুদ্রার নাম। বর্তমানেও বেশ কয়েকটি আরব রাষ্ট্রে মুদ্রার একক হিসেবে রয়েছে। এটি ভরের সম্পর্কিত এককও ছিল। নামটি প্রাচীন গ্রীক মুদ্রা, "ড্রাকমা" থেকে এসেছে।
দিরহাম উত্তর আফ্রিকা, মধ্যপ্রাচ্য, পারস্য এবং ইফাত জুড়ে ব্যবহৃত ওজনের একক ছিল। পরে মানের বিভিন্নতা সহ আদাল নামে পরিচিতি পায়।
মুসলিম আইনে ইসলামি দিরহামের মূল্য ছিল ১৪ কিরাত। আবার ১০ দিরহামের সমমান ছিল ৭ মিছকালের অনুরূপ।
উসমানীয় সাম্রাজ্যের শেষের দিকে () আদর্শ দিরহাম ছিল ৩.২০৭ গ্রাম; ৪০০ দিরহাম সমান এক ওকা। উসমানীয় দিরহাম সাসানীয় "দ্রাচমের" (মধ্যযুগীয় ফার্সি ভাষায়: "দ্রাহম") উপর ভিত্তি করে তৈরি হয়েছিল। আবার সাসানীয়দের দ্রাহম রোমান দ্রাম/ড্রামের উপর ভিত্তি করে ছিল।
বর্তমান মুসলিম বিশ্বে দিরহামকে রূপা পরিমাপের জন্য ভরের একটি ইউনিট হিসাবে পুনরুজ্জীবিত করতে একটি আন্দোলন করা হয়। যদিও এর সঠিক মান বিতর্কিত (৩ বা ২.৯৭৫ গ্রাম)।
"দিরহাম" শব্দটি মূলতঃ "গ্রীক মুদ্রা ড্রাকমা" (δραχμή) থেকে এসেছে। গ্রীক-ভাষী বাইজেন্টাইন সাম্রাজ্য শাম নিয়ন্ত্রণ করত এবং আরবদের সাথে ব্যবসা করত। প্রাক-ইসলামি সময়ে এবং পরবর্তী সময়ে মুদ্রাটি সেখানে প্রচলিত হয়েছিল। মুদ্রাটি প্রাথমিকভাবে একটি ফার্সি শব্দে পরিণত হয়; (মধ্যযুগীয় ফারসী ভাষায় বলা হত- দ্রাহম বা দ্রাম)। তারপর ৭ম শতাব্দীর শেষের দিকে মুদ্রাটি সার্বভৌম এবং ধর্মীয় নিদর্শন বহনকারী একটি ইসলামী মুদ্রায় পরিণত হয়। পারস্যিক দিরহামের পৃথক মুদ্রামান ছিল। আরবরা তাদের নিজস্ব মুদ্রা চালু করেছিল। ইসলামি দিরহাম ছিল ৮ দানিক । দিরহাম ভূমধ্যসাগরীয় দেশসহ আন্দালুস (মরিস্কো স্পেন) এবং বাইজেন্টাইন সাম্রাজ্যে প্রচলিত ছিল। এছাড়া ১০ ও ১২তম শতকে ইউরোপের দেশসমূহে ব্যবহৃত হয়ে থাকবে। উল্লেখযোগ্যভাবে ভাইকিংদের সাথে যোগসূত্র থাকা দেশগুলো; যেমন ভাইকিং ইয়র্ক বা ডাবলিন ইত্যাদিতে প্রচলিত ছিল।
বর্তমানে বৈধ জাতীয় মুদ্রার নাম "দিরহাম" এমন দেশসমূহ:
"দিরহাম" বা "দিরামের" উপবিভাগসহ আধুনিক মুদ্রাগুলি হল:
এছাড়াও অনানুষ্ঠানিক আধুনিক সোনার দিনার দিরহামে বিভক্ত।
তাওহাকি প্যাটারা

তাওহাকি প্যাটারা (ইংরেজি: Tawhaki Patera) হল বৃহস্পতির প্রাকৃতিক উপগ্রহ আইয়োর একটি সক্রিয় আগ্নেয়গিরি। আইয়োর অগ্রণী গোলার্ধে স্থানাংকে পশ্চিম মিডিয়া রিজিওতে বিষুবীয় সমভূমি অঞ্চলে এটি অবস্থিত। তাওহাকি হল একটি আইয়োনীয় প্যাটারা অর্থাৎ ক্যালডেরার অনুরূপ এক শ্রেণির আগ্নেয়গিরি জ্বালামুখ। এটির প্রস্থ এবং গভীরতা ।
১৯৭৯ সালের মার্চ মাসে "ভয়েজার ১" মহাকাশযান থেকে নিম্ন রেজোলিউশন চিত্রে একটি অন্ধকার বিন্দুর আকারে তাওহাকি প্যাটারা প্রথম দৃষ্ট হয়েছিল। যদিও ১৯৯৭ সালের সেপ্টেম্বর মাসের আগে তাওহাকিতে আগ্নেয় সক্রিয়তা পর্যবেক্ষিত হয়নি। এই সময় আইয়ো যখন "গ্যালিলিও" মহাকাশযানের ক্যামেরা কর্তৃক বৃহস্পতির ছায়া আইয়ো দৃষ্ট হয় তখন প্রায়-অবলোহিত তরঙ্গদৈর্ঘ্যে একটি উজ্জ্বল তাপীয় হটস্পট পর্যবেক্ষণ করা হয়। ১৯৯৭ সালের নভেম্বর মাসে "গ্যালিলিও" মহাকাশযানের একাদশতম পরিক্রমণের সময় আইয়ো যখন গ্রহণে ছিল তখন তাওহাকিকে একটি হটস্পট হিসেবেও পর্যবেক্ষণ করা হয়। ১৯৯৮ সালের মে মাসে তাওহাকিতে অগ্ন্যুৎপাতের উচ্চ তাপমাত্রার পর্যায়টি সমাপ্ত হয়ে যায়। এই বিলম্ব তাওহাকিতে সক্রিয়তার কোনও প্রকৃত পরিবর্তনের ফলে ঘটেছিল নাকি "ভয়েজার" তথ্য ও "গ্যালিলিও"-র নিয়ার-ইনফ্রারেড ম্যাপিং স্পেকট্রোমিটার (এনআইএমএস) যন্ত্রের মাধ্যমে প্রাপ্ত তথ্যের নিম্ন রেজোলিউশনের ফলেই আপাত দৃষ্টিতে এই ধরনের বিলম্ব ধরা পড়েছে তা অনিশ্চিত।
যে ক’টি আগ্নেয়গিরিকে ১৯৯৯ সালের ২ অগস্টে ৯৯০৮এ বিস্ফোরক অগ্ন্যুৎপাতের জন্য দায়ী বলে সন্দেহ করা হয় তাওহাকি প্যাটারা তার মধ্যে অন্যতম। এই অগ্ন্যুৎপাতটি ছিল আইয়োর বুকে পর্যবেক্ষিত সর্বাপেক্ষা শক্তিশালী অগ্ন্যুৎপাতগুলির অন্যতম। যদিও পৃথিবী-ভিত্তিক পর্যবেক্ষণের নিম্ন রেজোলিউশন অগ্ন্যুৎপাতের উৎস আগ্নেয়গিরিটিকে চিহ্নিত করা অসম্ভব করে তুলেছে। শুধু এইটুকুই জানা গিয়েছে যে সেটি আইয়োর অগ্রণী গোলার্ধে উত্তরপশ্চিম মিডিয়া রিজিওতে অবস্থিত। এনআইএমএস যন্ত্রটি অগ্ন্যুৎপাতের এক মাস আগে ১৯৯৯ সালের জুলাই মাসে "গ্যালিলিও"-র ২১তম পরিক্রমণের সময় তাওহাকিতে এক থেকে পাঁচ মাইক্রোমিটারের মধ্যে একটি তাপীয় হটস্পট শনাক্ত করেছিল। ১৯৯৯ সালের ২৬ নভেম্বর আইয়ো অতিক্রমণের সময় প্রতি পিক্সেলে ২৬০ মিটারে "গ্যালিলিও" কর্তৃক তাওহাকি প্যাটারার দক্ষিণার্ধটির আলোকচিত্র গৃহীত হয়। এটিই ছিল এই আগ্নেয়গিরির সর্বোচ্চ রেজোলিউশন চিত্র। এই ছবিটি এবং ১৯৯৯ সালের জুলাই মাসে কৃত পর্যবেক্ষণের ফলে প্রাপ্ত রঙিন আলোকচিত্রে দেখা যায় যে তাওহাকির পৃষ্ঠভাগে এক ধরনের অন্ধকারতম পদার্থের অস্তিত্ব রয়েছে। যা ইঙ্গিত করে যে তাওহাকিতে শীতলায়িত লাভা অত্যন্ত নবীন এবং এটি "গ্যালিলিও" অভিযানের সময় দৃষ্ট সক্রিয়তার অনুরূপ। দক্ষিণপূর্ব দিকে তাওহাকি ভ্যালিস নামে একটি লাভা প্রণালীও পাওয়া যায়। এই প্রণালীটি সম্ভবত তাওহাকি প্যাটারার পূর্বকালীন সক্রিয়তার সঙ্গে সম্পর্কিত। কিন্তু এই অঞ্চলের ছবিগুলিতে আগ্নেয়গিরির উত্তরার্ধ ও প্রণালীটির মধ্যে একটি বিভাজন দেখা যায়। এর ফলে আগ্নেয়গিরি-সম্বন্ধীয় দু’টি বৈশিষ্ট্যের মধ্যে কোনও সম্পর্ক স্থাপন করা যায়নি। ২০০১ সালের অগস্ট মাসে এনআইএমএস যন্ত্রটি আবার তাওহাকি প্যাটারায় একটি নিচু স্তরের সক্রিয়তা পর্যবেক্ষণ করে।
২০০০ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক আগ্নেয়গিরিটিকে আনুষ্ঠানিকভাবে মাওরি বজ্রপাতের দেবতা তাওহাকির নামে নামাঙ্কিত করা হয়। গ্যালিলিও ইমেজিং টিম ‘হিনে-ই-টাপেকা প্যাটারা’ নামটির প্রস্তাব রেখেছিল, কিন্তু ‘তাওহাকি প্যাটারা’ নামটিই শেষ পর্যন্ত নির্বাচিত হয়।
মোহাম্মদ আবদুল লতিফ

মোহাম্মদ আবদুল লতিফ (মৃত্যু: ১৬ সেপ্টেম্বর ২০১৩) বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ সীমান্তরক্ষী বাহিনীর মহাপরিচালক হিসেবে ২৪ সেপ্টেম্বর ১৯৯০ থেকে 8 জুন ১৯৯২ পর্যন্ত দায়িত্ব পালন করেন।
তিনি মেজর মঞ্জুর হত্যা মামলার চার্জশিটভুক্ত আসামি ছিলেন।
নুনগড়া

 
নুনগড়া, নুনর বড়া, নুনের পিঠা নামেও পরিচিত, হচ্ছে পেঁয়াজ, আদা এবং হলুদ দিয়ে তৈরি একটি সুস্বাদু চালের গুঁড়ার নাস্তা যা এটিকে সোনালি বর্ণ দিয়েছে। এটি বাংলাদেশে নুনিয়া পিঠা নামেও পরিচিত। এটি সিলেটের একটি ঐতিহ্যবাহী ও জনপ্রিয় পিঠা। এটি চায়ের সাথে নাস্তা হিসেবে খাওয়া হয় যা ঈদের সময় খুবই জনপ্রিয়।
পেঁয়াজ, আদা, লবণ, হলুদ, পাঁচ পুরান (ঐচ্ছিক), চালের গুঁড়ো, ময়দা, কুচি করা ধনে (ঐচ্ছিক) এবং পানি।
প্রথমে এটি একটি বড় পাত্রে পানি ফুটাতে হয়। তারপর মিশ্রিত উপাদানগুলি (পেঁয়াজ, আদা, রসুন) ফুটন্ত জলে কিছু লবণ এবং হলুদ গুঁড়ো দিয়ে মেশাতে হয়। শেষে পাঁচপুরন বাটা দিতে হয় যা মুখরোচক স্বাদ এবং গন্ধ আনে। তবে এই উপাদানটি ঐচ্ছিক। রান্নার মাধ্যমে একটি নরম তুলতুলে কাই তৈরি করতে ময়দা, চালের গুঁড়া এবং/অথবা চালের মিশ্রণ যোগ করতে হয়। কাই সম্পূর্ণরূপে সিদ্ধ হয়ে গেলে, সেগুলিকে পাত্র থেকে বের করে ঠান্ডা হতে দেওয়া হয়। ময়দার ছোট ছোট বল তৈরি করতে এগুলো ব্যবহার করা হয়। তারপর ময়দার বল নিয়ে রুটি বানানোর জন্য বেলা হয়। রুটি টুকরো টুকরো করে কেটে চাহিদা মাফিক নুনর বরা আকৃতির করা হয়। পরে ডুবো তেলে ভাজলেই তৈরি হয় এই পিঠা। নুনগড়া না ভেজে পরবর্তী ব্যবহারের জন্যও সংরক্ষণ করে রাখা যায়।
ইরানে বিজ্ঞান ও প্রযুক্তি

গত ৩০ বছরে গবেষণার প্রায় সকল ক্ষেত্রে আন্তর্জাতিক নিষেধাজ্ঞা থাকা সত্ত্বেও ইরান শিক্ষা ও প্রশিক্ষণের মাধ্যমে বিজ্ঞান ও প্রযুক্তিতে যথেষ্ট অগ্রগতি করেছে।ইরানের বিশ্ববিদ্যালয়গুলোতে শিক্ষার্থী সংখ্যা ১৯৭৯ সালে ১,০০,০০০ থেকে ২০০৬ সালে ২০ লক্ষে বৃদ্ধি পায়। সাম্প্রতিক বছরগুলিতে, ইরানের বৈজ্ঞানিক উৎপাদন বিশ্বের মধ্যে সবচেয়ে দ্রুত বৃদ্ধি পাচ্ছে বলে জানা গেছে। 
ইতিহাস জুড়ে ইরান সর্বদাই বিজ্ঞান চর্চার কেন্দ্রস্থল ছিল। চিকিৎসা, গণিত, জ্যোতির্বিদ্যা এবং দর্শনে ইরানের অবদান অবিস্মরণীয়। ইরানের বিজ্ঞানীরা এখন ইরানের বিজ্ঞানের সেই সোনালী সময়কে পুনরুজ্জীবিত করার চেষ্টা করছে।
প্রাচীন কালে পারস্য বিজ্ঞান চর্চার কেন্দ্রস্থল ছিল। এটি পূর্বের চীন ও ভারত থেকে পশ্চিমের গ্রিস এবং রোমে তথ্য ও জ্ঞান সরবরাহ করতো। ফার্সি-ভাষী পণ্ডিতরা জ্যোতির্বিজ্ঞান, রসায়ন, শারীরবিদ্যা, জীববিজ্ঞান, উদ্ভিদবিদ্যা, মহাকাশবিদ্যা, গণিত, প্রকৌশল ও স্থাপত্যের মতো বিজ্ঞান ও প্রযুক্তির ক্ষেত্রসমূহে জ্ঞানকে আরও এগিয়ে নিয়ে যাওয়ার ক্ষেত্রে সক্রিয় ভূমিকা পালন করেছেন।
কানাত (সেচের জন্য ব্যবহৃত একটি পানি ব্যবস্থাপনার প্রক্রিয়া) ইরানে আকিমিনীয় সাম্রাজ্যের পূর্বেই উদ্ভূত হয়েছিল। এখনও পর্যন্ত জানা প্রাচীনতম এবং বৃহত্তম কানাত ইরানের গোনাবাদ শহরে অবস্থিত। কানাতটি ২,৭০০ বছর পরেও প্রায় ৪০,০০০ লোকের পানীয় ও কৃষি জলের উৎস।
ইরানি দার্শনিক এবং উদ্ভাবকরা পার্থিয়ান বা সাসানীয় যুগে সম্ভবত প্রথম ব্যাটারি (যা বাগদাদ ব্যাটারি নামেও পরিচিত) তৈরি করেছিলেন।
বাংলাদেশ রেলওয়ের অঞ্চলসমূহ

বাংলাদেশ রেলওয়ের পরিচালনা অঞ্চল দুইটি অংশে ভাগ করা হয়েছে, একটি অংশ যমুনা নদীর পূর্ব পাশে পূর্বাঞ্চল রেলওয়ে এবং অপরটি যমুনা নদীর পশ্চিম পাশে পশ্চিমাঞ্চল রেলওয়ে। পূর্ব পাশের অংশের দৈর্ঘ্য ১,২৭৯ কিলোমিটার এবং পশ্চিম পাশের অংশের দৈর্ঘ্য ১,৪২৭ কিলোমিটার।
পূর্বাঞ্চল রেলওয়ে বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই অঞ্চলটি গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত।
পূর্বাঞ্চল রেলওেয়ের অধীনে দুইটি বিভাগ রয়েছে। যথা:
পশ্চিমাঞ্চল রেলওয়ে বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশের রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে এই অঞ্চলটি গঠিত। পশ্চিমাঞ্চল রেলওয়ের প্রধান কার্যালয় রাজশাহীতে অবস্থিত।
পশ্চিমাঞ্চল রেলওয়ের অধীনে দুইটি বিভাগ রয়েছে। যথা:
পূর্বাঞ্চল রেলওয়ে

পূর্বাঞ্চল রেলওয়ে হল বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশে ২,৮০০ কিলোমিটার রেললাইন পরিচালনা করা হয় দুটি অঞ্চলের চারটি বিভাগের মাধ্যমে, এই দুই অঞ্চলের মধ্যে পূর্বাঞ্চল একটি অঞ্চল। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই অঞ্চলটি গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে রেলপথের দৈর্ঘ্য ১২৭৯ কিলোমিটার, রেলপথে তিন ধরনের রেললাইন রয়েছে। যথা: ব্রডগেজ, মিটারগেজ ও ডুয়েল গেজ। পূর্বাঞ্চল রেলওেয়ের অধীনে দুইটি বিভাগ রয়েছে। যথা:
পূর্বাঞ্চল রেলওেয়ের অধীনে যে রেলপথ গুলো পরিচালিত হয়:
ইসুফু দায়ো

ইসুফু সেলসাভোঁ দায়ো (; জন্ম: ৬ আগস্ট ১৯৯১; ইসুফু দায়ো নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মরক্কী ক্লাব বেরকান এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১১–১২ মৌসুমে, বুর্কিনাবি ক্লাব বোবো দিউলাসোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোবো দিউলাসোর হয়ে দুই মৌসুম অতিবাহিত করার পর ২০১৩–১৪ মৌসুমে তিনি কঙ্গোলীয় ক্লাব এতোয়াল ফিলঁতে যোগদান করেছেন। এতোয়াল ফিলঁতে মাত্র এক মৌসুম অতিবাহিত করার পর ভিতার সাথে চুক্তি স্বাক্ষর করেছেন। ২০১৬–১৭ মৌসুমে, তিনি ভিতা হতে মরক্কী ক্লাব বেরকানে যোগদান করেছেন।
দায়ো ২০১২ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৫৭ ম্যাচে ৬টি গোল করেছেন।
ইসুফু সেলসাভোঁ দায়ো ১৯৯১ সালের ৬ই আগস্ট তারিখে বুর্কিনা ফাসোর সিলুর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১২ সালের ১৬ই ডিসেম্বর তারিখে, ২১ বছর, ৪ মাস ও ১০ দিন বয়সে, ডান পায়ে ফুটবল খেলায় পারদর্শী দায়ো টোগোর বিরুদ্ধে অনুষ্ঠিত ২০১৪ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে দায়ো সর্বমোট ১ ম্যাচে অংশগ্রহণ করেছেন।
দায়ো ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
পশ্চিমাঞ্চল রেলওয়ে

পশ্চিমাঞ্চল রেলওয়ে হল বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশে ২,৮০০ কিলোমিটার রেললাইন পরিচালনা করা হয় দুটি অঞ্চলের চারটি বিভাগের মাধ্যমে, এই দুই অঞ্চলের মধ্যে পশ্চিমাঞ্চল একটি অঞ্চল। বাংলাদেশের রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে এই অঞ্চলটি গঠিত। পশ্চিমাঞ্চল রেলওয়ের প্রধান কার্যালয় রাজশাহীতে অবস্থিত। পশ্চিমাঞ্চল রেলওয়ের অধীনে রেলপথ রয়েছে ১৪২৭ কিলোমিটার। পশ্চিমাঞ্চল রেলওয়ের অধীনে দুইটি বিভাগ রয়েছে। 
যথা:
পশ্চিমাঞ্চল রেলওয়ের অধীনে চলা রেলপথ গুলো হচ্ছে:
পরমহংস উপনিষদ

পরমহংস উপনিষদ () হলো সংস্কৃত ভাষায় রচিত একটি গ্রন্থ, এবং অথর্ববেদের সাথে সংযুক্ত ৩১টি উপনিষদের মধ্যে একটি। এটিকে সন্ন্যাস উপনিষদগুলির মধ্যে একটি হিসেবে শ্রেণীবদ্ধ করা হয়। রামানুজাচার্যের মতে, পরমহংস হলেন ভগবান বিষ্ণুর রূপ যিনি ভগবান ব্রহ্মাকে বিষ্ণু সহস্রনাম অনুসারে দিব্য রাজহাঁসের রূপে বেদ প্রদান করেছিলেন।
উপনিষদ হল হিন্দু দেবতা ব্রহ্মা ও ঋষি নারদের মধ্যে একটি বক্তৃতা। তাদের কথোপকথন পরমহংস (সর্বোচ্চ আত্মা) যোগীর বৈশিষ্ট্যকে কেন্দ্র করে। পাঠ্যটি সন্ন্যাসীকে জীবনমুক্ত, জীবিত অবস্থায় মুক্ত আত্মা হিসেবে বর্ণনা করে এবং বিদেহ মুক্তি হল পরকালের মুক্তি।
পাঠ্যটি সম্ভবত সাধারণ যুগের সূচনার পূর্ববর্তী শতাব্দীতে রচিত হয়েছিল। এটি যোগিন শব্দের ব্যবহার এবং সেই উপাধি দ্বারা ত্যাগকারীদের ডাকার জন্য উল্লেখযোগ্য।
পরমহংস উপনিষদ কোন শতাব্দীতে রচিত হয়েছিল তা জানা যায় না। পাঠ্যটি প্রাচীন কারণ এটি অন্যান্য প্রাচীন পাঠে উল্লেখ করা হয়েছে যার তারিখ আরও ভালভাবে প্রতিষ্ঠিত। এই শাস্ত্রীয় উল্লেখ এবং সাহিত্য শৈলী থেকে বোঝা যায় যে এই হিন্দু পাঠটি আশ্রম উপনিষদের আগে রচিত হয়েছিল যা খ্রিস্টীয় তৃতীয় শতাব্দীতে তৈরি হয়েছিল। উপনিষদের জার্মান পণ্ডিত, স্প্রকহফ, এটিকে খ্রিস্টপূর্ব ১ম সহস্রাব্দের শেষ কয়েক শতাব্দীর বলে উল্লেখ করেছেন।
উপনিষদ, তার প্রারম্ভিক ও সমাপ্তি স্তোত্রে, ব্রহ্ম ও মহাবিশ্বের অসীমতার প্রধানতার উপর জোর দেয়, ব্রহ্ম অসীমের প্রতিনিধিত্ব করে। উপনিষদের বিষয় চারটি স্তোত্রে উপস্থাপিত হয়েছে পরমহংস যোগীদের পথের দিক সম্পর্কে নারদের প্রশ্নের উত্তরে ব্রহ্মার ব্যাখ্যা হিসেবে।
হংস বা ঐশ্বরিক রাজহাঁস, যা পরমহংস যোগীর আধিপত্যকে হাইলাইট করতে ব্যবহৃত হয়, যার অর্থ "আলোকিত এক", রূপকভাবে রাজহাঁসের গুণাগুণকে জল থেকে দুধ আলাদা করার জন্য উপস্থাপন করে।
ব্রহ্মা ব্যাখ্যা করেন যে পরমহংস যোগীর পর্যায় অর্জন করা একটি কঠিন কাজ এবং এই ধরনের যোগীরা বিরল। পরমহংস যোগী হলেন বেদের মানুষ, পাঠকে জোর দিয়ে বলেছেন, তিনি একাই ব্রহ্ম, চিরন্তন বিশুদ্ধ চরম বাস্তবতায় অধিষ্ঠিত হন। এই যোগী কেবল তার স্ত্রী, পুত্র, কন্যা, আত্মীয়স্বজন, বন্ধুবান্ধব ত্যাগ করেন না। এছাড়াও পবিত্র সুতা, সমস্ত আচার ও আবৃত্তি এবং চুলের গোছা। পরমহংসের নিম্নলিখিত বৈশিষ্ট্য রয়েছে, পাঠ্যটি বলে:
পরমহংস যোগী অভিমতযুক্ত বা মানহানি দ্বারা প্রভাবিত নন, বা ঈর্ষান্বিত নন, প্রদর্শনী নন, নম্র, এবং সমস্ত মানুষের দুর্বলতার প্রতি অজ্ঞ। তিনি তার দেহের অস্তিত্বের প্রতি অনাক্রম্য, যাকে তিনি মৃতদেহ হিসাবে বিবেচনা করেন। তিনি মিথ্যা ছলনার ঊর্ধ্বে এবং ব্রহ্মকে উপলব্ধি করে জীবনযাপন করেন।
অধ্যায় ৩-এ, উপনিষদ বলে যে জ্ঞানের কর্মী বহন করা তাকে "একদন্ডী" উপাধি দেয়, কারণ তিনি বিশ্বের সমস্ত আনন্দের পরিত্যাগকারী; এর বিপরীতে যে ব্যক্তি একটি কাঠের টুকরো হিসাবে একটি লাঠি বহন করে মহারৌরব অন্যান্য নরকের পর্যায় অতিক্রম করে, পার্থিব আরামের জন্য প্রবণ এবং জ্ঞান ছাড়াই। যিনি "জ্ঞানের কর্মী" ও "কাঠের কর্মচারী" এর মধ্যে পার্থক্য বোঝেন, তিনি হলেন পরমহংস।
মহাশ্মশান

মহাশ্মশান বাংলার প্রথম মুসলিম কবি এবং মহাকবি কায়কোবাদ রচিত জাতীয় আখ্যান কাব্যগুলোর মধ্যে সবচাইতে সুপরিচিত একটি মহাকাব্য, যেটা বাংলা ১৩১১ বঙ্গাব্দ, ইংরেজি ১৯০৪ খ্রিষ্টাব্দে প্রথম প্রকাশিত হয়। যদিও গ্রন্থাকারে প্রকাশ হতে আরো ক'বছর দেরি হয়েছিল। কবি কায়কোবাদের মহাকবি নামের খ্যাতি এই 'মহাশ্মশান' নামের এই কাব্যের জন্যই। পানিপথের তৃতীয় যুদ্ধযজ্ঞ নিয়ে লেখা সম্পূর্ণ অমিত্রাক্ষর ছন্দে রচিত কবির মর্মভেদী এই কাব্যগ্রন্থটির পৃষ্ঠাসংখ্যা প্রায় নয়শত।
কাব্যটি তিন খণ্ডে বিভক্ত। প্রথম খণ্ডে ঊনত্রিশ সর্গ, দ্বিতীয় খণ্ডে চব্বিশ সর্গ এবং তৃতীয় খণ্ডে সাত সর্গ। অর্থাৎ কাব্যটি মোট ষাট সর্গে বিভক্ত।
এর উপজীব্য ১৭৬১ সালে সংঘটিত পানিপথের তৃতীয় যুদ্ধ। এ যুদ্ধ ছিল ভারতের উদীয়মান হিন্দুশক্তি মারাঠাদের সঙ্গে মুসলিম শক্তি তথা আহমদ শাহ আবদালীর নেতৃত্বে রোহিলা-অধিপতি নজীবউদ্দৌলার শক্তিপরীক্ষা; যুদ্ধে মুসলমানদের জয় হলেও কবির দৃষ্টিতে তা ছিল উভয়েরই শক্তিক্ষয় ও ধ্বংস; এজন্যই তিনি একে ‘মহাশ্মশান’ বলেছেন। যুদ্ধকাহিনীর মধ্যেই কাব্যটিতে অনেকগুলি প্রণয়বৃত্তান্তও স্থান পেয়েছে।
কাব্যের প্রারম্ভে আছে ‘কবির বীণা ও কল্পনা’ এবং ‘আল্লাহু আকবর’ নামক বন্দনা অংশ। এছাড়াও ইব্রাহিম কার্দ্দি ও জোহরা বেগমের বাল্য জীবনের এক অধ্যায় শীর্ষক একটি সর্গ আছে।
ঐতিহাসিক চরিত্র
পানিপথের তৃতীয় যুদ্ধযজ্ঞকে রূপায়িত করতে গিয়ে কবি বিশাল কাহিনী,ভয়াবহ সংঘর্ষ, গগনস্পর্শী দম্ভ,এবং মর্মভেদী বেদনাকে নানাভাবে চিত্রিত করেছেন। বিশালতার যে মহিমা রয়েছে তাকেই রূপ দিতে চেয়েছিলেন এই কাব্যে।
অভিজিৎ সেন (অর্থনীতিবিদ)

ড.অভিজিৎ সেন (২৬ নভেম্বর ১৯৫০ - ২৯ আগস্ট ২০২২) ছিলেন একজন ভারতীয় অর্থনীতিবিদ ও গ্রামীণ অর্থনীতির বিশেষজ্ঞ। তিনি পূর্বতন ভারতের পরিকল্পনা কমিশনের (২০১৪ খ্রিস্টাব্দে অবলুপ্ত) সদস্য ছিলেন। 
সেন ১৯৫০ সালের ১৮ নভেম্বর বর্তমান ভারতের ঝাড়খণ্ড রাজ্যের জামশেদপুরে একটি বাঙালি বৈদ্য পরিবারে জন্মগ্রহণ করেন। তার পিতা সমর সেন ছিলেন বিশ্বব্যাংকের অর্থনীতিবিদ এবং মাতা অনিতা সেন। অভিজিতের অনুজ প্রণব সেনও অর্থনীতিবিদ। তাদের পরিবার নতুন দিল্লিতে স্থানান্তরিত হলে অভিজিৎ সর্দার প্যাটেল বিদ্যালয়ে ভর্তি হন। পরে সেন্ট স্টিফেন কলেজ থেকে পদার্থবিদ্যায় সাম্মানিকসহ স্নাতক হন। পদার্থবিদ্যা নিয়ে পডাশোনা করলেও তিনি সুজি পেইনের অধীনে ভারতের অর্থনৈতিক উন্নয়নে কৃষির সীমাবদ্ধতা নিয়ে গবেষণা করে ১৯৮১ খ্রিস্টাব্দে কেমব্রিজ বিশ্ববিদ্যালয় হতে অর্থনীতিতে পিএইচডি ডিগ্রি লাভ করেন। গবেষণা পত্রটির শিরোনাম ছিল - “The agrarian constraint to economic development: the case of India” তিনি ট্রিনিটি হলের সদস্য ছিলেন। 
অভিজিৎ সেনের কর্মজীবন শুরু হয় অধ্যাপনা দিয়েই। তবে দীর্ঘ চার দশকের কর্মজীবনে তিনি অক্সফোর্ড, কেমব্রিজ, সাসেক্স, জওহরলাল নেহেরু বিশ্ববিদ্যালয়ের অর্থনীতিতে অধ্যাপনা ছাড়াও বিভিন্ন সময়ে ভারত সরকারের কমিশন অব এগ্রিকালচারাল কস্ট অ্যান্ড প্রাইসেসের (সিএসিপি) শীর্ষপদ (১৯৯৭-২০০০), কৃষি অর্থনীতি এবং গ্রামীণ উন্নয়নের দশম পরিকল্পনা উপগোষ্ঠী সহ বেশ কয়েকটি অফিসিয়াল কমিশনের নানা গুরুত্বপূর্ণ পদে ছিলেন।
তিনি পশ্চিমবঙ্গ ও ত্রিপুরার রাজ্য পরিকল্পনা বোর্ড, কৃষি অর্থনীতি ও গ্রামীণ উন্নয়নের বিষয়ে প্রধানমন্ত্রীর টাস্কফোর্স এবং গ্রামীণ ঋণ সংক্রান্ত বিশেষজ্ঞ কমিটির সদস্য ছিলেন। 
প্রধানমন্ত্রী মনমোহন সিংহের আমলে ২০০৪ খ্রিস্টাব্দ হতে ২০১৪ খ্রিস্টাব্দ পর্যন্ত তিনি ভারতের পরিকল্পনা কমিশনের (২০১৪ খ্রিস্টাব্দের ১৩ আগস্ট অবলুপ্ত হয়) সদস্য ছিলেন। তিনি দেশে সকলের জন্য গণবন্টন ব্যবস্থার এবং কৃষকের ন্যূনতম সহায়ক মূল্যের কট্টর সমর্থক ছিলেন। সরকারের বিভিন্ন মহল থেকে ভর্তুকির "বিপুল" খরচ সম্পর্কে আশঙ্কার কথা উত্থাপিত হলে তার বক্তব্য ছিল-রাজকোষের উপর ভর্তুকির বোঝা বিষয়টি বহুলাংশে অতিরঞ্জিত। সরকারের সার্বিক গণবন্টন ব্যবস্থা চালানো ও কৃষকদের সহায়ক মূল্য নিশ্চিত করার মত সামর্থ্য ভারত সরকারের আছে। 
অধ্যাপক সেন ২০১০ খ্রিস্টাব্দে জনসেবায় ভারতের তৃতীয় সর্বোচ্চ বেসামরিক পুরস্কার পদ্মভূষণ লাভ করেন। তিনি পশ্চিমবঙ্গের বিধানচন্দ্র কৃষি বিশ্ববিদ্যালয় থেকে সাম্মানিক ডক্টরেট ডিগ্রি লাভ করেন।
অধ্যাপক অভিজিৎ সেন অর্থনীতিবিদ জয়তী ঘোষকে বিবাহ করেন করেছিলেন। তাদের একমাত্র কন্যা জাহ্নবী সেন "দ্য ওয়্যার"-এর সাংবাদিক।
অধ্যাপক অভিজিৎ সেন ২০২২ খ্রিস্টাব্দের ২৯ আগস্ট সোমবার রাতে দিল্লির বাড়িতে হৃদরোগে আক্রান্ত হন, কিন্তু হাসপাতালে পৌঁছানোর আগেই মৃত্যুবরণ করেন। তার বয়স হয়েছিল ৭১ বৎসর।
স্বাদ কোরক

স্বাদ কোরক স্বাদ গ্রহণকারী কোষ ধারণ করে, যা গুস্টেটরি কোষ নামেও পরিচিত। স্বাদ গ্রহণকারী কোষগুলি প্যাপিলি নামে পরিচিত ছোট কাঠামোর চারপাশে জিহ্বার উপরের পৃষ্ঠ, নরম তালু, উপরের খাদ্যনালী, গাল এবং এপিগ্লোটিস এ পাওয়া যায়। এই কাঠামোগুলি স্বাদ উপলব্ধির পাঁচটি উপাদান সনাক্ত করার সাথে জড়িত: লবণাক্ততা, টক, তিক্ততা, মিষ্টি এবং উমামি। একটি জনপ্রিয় পৌরাণিক কাহিনী জিহ্বার বিভিন্ন অঞ্চলে ভিন্ন ভিন্ন স্বাদকে বরাদ্দ করে; প্রকৃতপক্ষে, এই স্বাদগুলি জিহ্বার যে কোনও অঞ্চল দ্বারাই সনাক্ত করা যেতে পারে। জিহ্বার এপিথেলিয়ামের ছোট পথের মাধ্যমে, যাকে স্বাদের ছিদ্র বলা হয়, লালায় দ্রবীভূত খাবারের অংশগুলি স্বাদ গ্রহণকারীর সংস্পর্শে আসে। এগুলি স্বাদ গ্রহণকারী কোষগুলির উপরে অবস্থিত যা স্বাদ কোরক গঠন করে। স্বাদ গ্রহণকারী কোষগুলি বিভিন্ন রিসেপ্টর এবং আয়ন চ্যানেলের গুচ্ছ দ্বারা সনাক্ত করা তথ্য সপ্তম, নবম এবং দশম ক্রেনিয়াল স্নায়ুর মাধ্যমে মস্তিষ্কের রসন অঞ্চলে প্রেরণ করে।
মানুষের জিহ্বায় গড়ে ২,০০০-১০,০০০টি স্বাদ কোরক থাকে। এদের গড় আয়ু ১০ দিন বলে ধারণা করা হয়।
জিহ্বার উপর স্বাদ কোরকগুলি জিহ্বার পৃষ্ঠের উত্থিত প্রসারকে থাকে যাদেরকে প্যাপিলি বলা হয়। লিঙ্গুয়াল প্যাপিলি চার প্রকার; যার একটি ছাড়া সবকটিতেই স্বাদের কোরক রয়েছে:
স্বাদ কোরক দুই ধরনের কোষ দ্বারা গঠিত: সহায়ক কোষ এবং গুস্টেটরি কোষ। "সহায়ক" "কোষগুলো ( স্থায়িত্বশীল কোষ )" বেশিরভাগই পিপের মতো সাজানো থাকে এবং কোরকের জন্য একটি বাইরের আবরণ তৈরি করে। তবে, গুস্টেটরি কোষের মধ্যে কিছু কোরকের অভ্যন্তরে পাওয়া যায়। "গুস্টেটরি" "(স্বাদ) কোষ", যা কেমোরিসেপ্টর, কুঁড়ির মাঝের অংশে অবস্থান করে; মাকু আকৃতিবিশিষ্ট এবং প্রতিটি কোষ কেন্দ্রে একটি বড় গোলাকার নিউক্লিয়াস ধারণ করে। কোষের প্রান্ত একটি সূক্ষ্ম চুলের ন্যায় ফিলামেন্ট আকারে গুস্টেটরি ছিদ্রে সমাপ্ত হয়, যাকে গুস্টেটরি চুল বলে। কেন্দ্রীয় কার্যধারা কুঁড়ির গভীর প্রান্তের দিকে চলে যায় এবং সেখানে একক বা দ্বিখণ্ডিত অস্বাভাবিকভাবে প্রসারিত হয়ে শেষ হয়। স্নায়ু ফাইব্রিলগুলি তাদের মেডুলারি আবরণ হারানোর পরে স্বাদ কুঁড়িতে প্রবেশ করে এবং গুস্টেটরি কোষগুলির মধ্যকার সূক্ষ্ম প্রান্তে শেষ হয়; অন্যান্য স্নায়ু ফাইব্রিলগুলি সহায়ক কোষগুলির মধ্যে ছড়িয়ে পড়ে এবং সূক্ষ্ম প্রান্তে শেষ হয়; তবে এগুলোকে সাধারণ সংবেদনশীল স্নায়ু বলে মনে করা হয়।
লবণ, মিষ্টি, টক এবং উমামি স্বাদের কারণে স্বাদ কোষের বিধ্বংসীকরণ হয়, যদিও বিভিন্ন প্রক্রিয়া প্রয়োগ করা হয়। তিক্তস্বাদ Ca এর অভ্যন্তরীণ প্রকাশ ঘটায়। এতে কোনো বাহ্যিক Ca প্রয়োজন হয় না।
বিদ্যাসাগর রাজু

বিদ্যাসাগর রাজু, তেলুগু নাটক, চলচ্চিত্র অভিনেতা, লেখক। তিনি ১৯৮৪ সালে মাকোদ্দু সিনেমার মাধ্যমে নায়ক হিসাবে আত্মপ্রকাশ করেছিলেন, প্রায় ১০০টি সিনেমায় শিল্পী, খলনায়ক এবং কৌতুক চরিত্রে অভিনয় করেছিলেন। 
বিদ্যাসাগর অভিনেত্রী রত্নসাগরকে বিয়ে করেন। তাদের দুই মেয়ে রয়েছে। 
নায়ক হিসেবে কয়েকটি চলচ্চিত্র করার পর তার একটি পা ও একটি হাত প্যারালাইসিসের কারণে বিকল হয়ে পড়ে। হুইলচেয়ারে বন্দী থাকার পরও তিনি অনেক ছবিতে অভিনয় করেছেন।
সামস্থ কেরালা জেম-আইয়াতুল উলামা

সামস্থ কেরালা জম-ইয়াতুল উলামা (ইকে গ্রুপ) (১৯৮৯–বর্তমান) উত্তর কেরালার প্রধান সুন্নি - শাফি’র পণ্ডিত সংস্থা। কাউন্সিল উত্তর কেরালায় শাফিঈ মসজিদ, উচ্চতর ধর্মীয় শিক্ষা প্রতিষ্ঠান এবং মাদ্রাসা পরিচালনা করে।
চল্লিশ সদস্যের 'মুশাওয়ারা' হল সুন্নি কাউন্সিলের হাইকমান্ড বডি। বর্তমানে এটির নেতৃত্বে আছেন সাইয়েদ জিফরি মুথুকোয়া থাঙ্গাল।
ভারুচ হাসপাতালে আগুন

১লা মে ২০২১, ভারতের গুজরাটের ভারুচের একটি হাসপাতালে অগ্নিকাণ্ডে কমপক্ষে ১৬ জন কোভিড-১৯ রোগী এবং ২ জন নার্স মারা যায়। 
ভারত কোভিড-১৯ বৈশ্বিক মহামারি দ্বারা খারাপভাবে প্রভাবিত এবং মহামারির দ্বিতীয় তরঙ্গের মুখোমুখি হয় ২৩ এপ্রিল ২০২১, মহারাষ্ট্রের ভিরারের একটি হাসপাতালে ১৩ জন কোভিড -১৯ রোগী হাসপাতালের নিবিড় পরিচর্যা ইউনিটে (আইসিইউ) আগুন লাগার পরে মারা যান। 
১লা মে ২০২১-এর প্রথম প্রহরে, রাত ১ টায়, গুজরাটের আহমেদাবাদ থেকে প্রায় ১৯০ কিলোমিটার দূরে অবস্থিত একটি কোভিড-১৯ মনোনীত হাসপাতাল, ভরুচ ওয়েলফেয়ার হাসপাতালের কোভিড-১৯ ওয়ার্ডে আগুন লাগে।
২০০০ (সংখ্যা)

২০০০ (দুই হাজার) হল ১৯৯৯ এর পরে এবং ২০০১ এর পূর্বের একটি স্বাভাবিক সংখ্যা। এটি একটি যুগ্ম সংখ্যা।
এটা হলো:
২০০০ থেকে ৩০০০ সংখ্যার মধ্যে ১২৭টি মৌলিক সংখ্যা আছে। সেগুলো হলো:
২০০৩, ২০১১, ২০১৭, ২০২৭, ২০২৯, ২০৩৯, ২০৫৩, ২০৬৩, ২০৬৯, ২০৮১, ২০৮৩, ২০৮৭, ২০৮৯, ২০৯৯, ২১১১, ২১১৩, ২১২৯, ২১৩১, ২১৩৭, ২১৪১, ২১৪৩, ২১৫৩, ২১৬১, ২১৭৯, ২২০৩, ২২০৭, ২২১৩, ২২২১, ২২৩৭, ২২৩৯, ২২৪৩, ২২৫১, ২২৬৭, ২২৬৯, ২২৭৩, ২২৮১, ২২৮৭, ২২৯৩, ২২৯৭, ২৩০৯, ২৩১১, ২৩৩৩, ২৩৩৯, ২৩৪১, ২৩৪৭, ২৩৫১, ২৩৫৭, ২৩৭১, ২৩৭৭, ২৩৮১, ২৩৮৩, ২৩৮৯, ২৩৯৩, ২৩৯৯, ২৪১১, ২৪১৭, ২৪২৩, ২৪৩৭, ২৪৪১, ২৪৪৭, ২৪৫৯, ২৪৬৭, ২৪৭৩, ২৪৭৭, ২৫০৩, ২৫২১, ২৫৩১, ২৫৩৯, ২৫৪৩, ২৫৪৯, ২৫৫১, ২৫৫৭, ২৫৭৯, ২৫৯১, ২৫৯৩, ২৬০৯, ২৬১৭, ২৬২১, ২৬৩৩, ২৬৪৭, ২৬৫৭, ২৬৫৯, ২৬৬৩, ২৬৭১, ২৬৭৭, ২৬৮৩, ২৬৮৭, ২৬৮৯, ২৬৯৩, ২৬৯৯, ২৭০৭, ২৭১১, ২৭১৩, ২৭১৯, ২৭২৯, ২৭৩১, ২৭৪১, ২৭৪৯, ২৭৫৩, ২৭৬৭, ২৭৭৭, ২৭৮৯, ২৭৯১, ২৭৯৭, ২৮০১, ২৮০৩, ২৮১৯, ২৮৩৩, ২৮৩৭, ২৮৪৩, ২৮৫১, ২৮৫৭, ২৮৬১, ২৮৭৯, ২৮৮৭, ২৮৯৭, ২৯০৩, ২৯০৯, ২৯১৭, ২৯২৭, ২৯৩৯, ২৯৫৩, ২৯৫৭, ২৯৬৩, ২৯৬৯, ২৯৭১, ২৯৯৯।
দক্ষিণ এশিয়াতে শেখ

শেখ,শাইক, শায়খ, শেহ এবং অন্যান্য রূপগুলি (আরবি:) হিসাবেও পরিচিত, "শায়খ" ; pl "shuyūkh"), দক্ষিণ এশিয়ার অনেক মুসলিম জাতিকে দেওয়া একটি উপাধি। এটি মূলত আরবি ভাষার একটি শব্দ বা সম্মানসূচক শব্দ যা সাধারণত একটি উপজাতির প্রধান, রাজপরিবারের সদস্য, মুসলিম ধর্মীয় পণ্ডিত বা "বড়"কে মনোনীত করে। যাইহোক, দক্ষিণ এশিয়ায় এটি জাতিদের দ্বারা একটি শিরোনাম হিসাবে ব্যবহৃত হয়েছিল যেগুলি খুব কমই কোন আরব বংশোদ্ভূত ছিল।
দক্ষিণ এশিয়ায় এটি একটি জাতিগত শিরোনাম নয় বরং একটি পেশাগত শিরোনাম যা সাধারণত মুসলিম ব্যবসায়ী পরিবারের জন্য দায়ী। শাইখরা নিজেদেরকে আরবদের বংশধর বলে দাবি করতেন, তবে প্রায় সব শাইখ প্রকৃতপক্ষে আরবদের বংশধর ছিলেন না। হিন্দুরা যারা ইসলামে ধর্মান্তরিত হয়েছিল এবং শেখ উপাধি গ্রহণ করেছিল তারা "ক্ষত্রিয়" বর্ণের ছিল, যদিও উপাধির ব্যবহার নমনীয় ছিল। পাকিস্তানের প্রাক্তন সীমান্ত অঞ্চল এবং পাঞ্জাবে, "শেখ" উপাধিটি সাম্প্রতিক ধর্মান্তরিতদের দেওয়া হয়েছিল এবং আরব বংশোদ্ভূতদের নয়। জুলাহা তাঁতি জাতি হয়ে ওঠে আনসারী, যারা আবু আইয়ুব আল-আনসারির বংশধর বলে দাবি করেছিল। কসাই জাতি দাবি করত যে তারা কুরাইশ গোত্র থেকে এসেছে। কায়স্থ রেকর্ড রক্ষক জাতি সিদ্দিকে পরিণত হয়েছিল, যারা আবু বকর আল-সিদ্দিকের বংশধর বলে দাবি করেছিল।
একটি বিখ্যাত উক্তি প্রচলিত যা শেখের উপাধির নমনীয়তার প্রমাণ দেয়: "গত বছর আমি "জুলাহা" (তাঁতি) ছিলাম; এ বছর আমি একজন শেখ; পরের বছর, যদি ফসল ভাল হয় তবে আমি সৈয়দ হব।"
শেখের উপবিভাগের মধ্যে রয়েছে:
টেলর কমপ্লেক্স অগ্নিকাণ্ড

টেলর কমপ্লেক্স অগ্নিকাণ্ড ছিল ২০০৪ সালের আলাস্কার দাবানল, যা প্রায় জমি গ্রাস করেছিল। একর আয়তন অনুসারে, এটি ১৯৯৭ থেকে ২০০৭ এর মধ্যে মার্কিন যুক্তরাষ্ট্রে সবচেয়ে বড় দাবানল ছিল। অগ্নিকাণ্ডটি রেকর্ড-ভাঙ্গা ২০০৪-এর আলাস্কা অগ্নি মৌসুমের অংশ ছিল যাতে এরও বেশি জায়গা পুড়ে গিয়েছিল, যা ছিল রেকর্ড করা ইতিহাসে সবচেয়ে বেশি।
মেজর ধ্যানচাঁদ জাতীয় স্টেডিয়াম

মেজর ধ্যানচাঁদ ন্যাশনাল স্টেডিয়াম , (পূর্বনাম ন্যাশনাল স্টেডিয়াম) - ভারতের নয়াদিল্লিতে অবস্থিত একটি ফিল্ড হকি স্টেডিয়াম। ভারতের প্রাক্তন হকি খেলোয়াড়, যিনি সর্বকালের শ্রেষ্ঠ হকি তারকা হিসাবেই বিবেচিত হন, ধ্যানচাঁদের নামে  স্টেডিয়ামটির নামকরণ করা হয়েছে। স্টেডিয়ামটি ১৯৫১ খ্রিস্টাব্দে প্রথম এশিয়ান গেমসের স্থান  হিসাবে ব্যবহৃত হয়েছিল। 
১৯৩৩ খ্রিস্টাব্দে ব্রিটিশ ভারতের দেশীয় ভাবনগর রাজ্যের মহারাজা এই স্টেডিয়াম নির্মাণ করে দিল্লিবাসীকে উপহারস্বরূপ উৎসর্গ করেন। এটি মূলত বহুমুখী স্টেডিয়ামই ছিল এবং এর নামকরণ করা হয়েছিল "আরউইন অ্যাম্ফিথিয়েটার"। স্টেডিয়ামটির নকশা করেছিলেন অ্যান্টনি এস ডিমিলো এবং লর্ড উইলিংডন এর আনুষ্ঠানিক উদ্বোধন করেন। নয়াদিল্লির স্থপতি এডউইন লুটিয়েন্সের মূল পরিকল্পনা অনুযায়ী, ঐতিহাসিক পুরাতন কেল্লা এর পটভূমিতে একটি পরিষ্কার দৃশ্য প্রদানের জন্য এই স্থানে বাগান করার কথা ছিল, কারণ এর অবস্থান রাষ্ট্রপতি ভবন থেকে শুরু হওয়া অক্ষের সাথে রাজপথে হয়ে ইন্ডিয়া গেট পর্যন্ত লম্বভাবে বিস্তৃত ছিল তবে সে পরিকল্পনা অনুসরণ করা হয়নি। ১৯৫১ এর এশিয়ান গেমসের আগে এটির নামকরণ করা হয় ন্যাশনাল স্টেডিয়াম। ২০০২ খ্রিস্টাব্দে ধ্যানচাঁদের নাম যুক্ত করা হয়। 
২০১০ খ্রিস্টাব্দের পুরুষ হকি বিশ্বকাপের আয়োজক স্থান ছিল ধ্যানচাঁদ স্টেডিয়াম। ২০১০ কমনওয়েলথ গেমসের জন্য ফিল্ড হকির স্থানও ছিল এটি। ২০১০ খ্রিস্টাব্দের হকি বিশ্বকাপ এর আগে স্টেডিয়ামটির বড় পুনর্নির্মাণ হাতে নেওয়া হয়।
২০১০ খ্রিস্টাব্দের ২৪ জানুয়ারি ২০১০ কমনওয়েলথ গেমসের উদ্বোধনে প্রথম স্থান হয়। স্টেডিয়ামটি ২৬২ কোটি টাকা ব্যয়ে সংস্কার করা হয়েছিল, যা কিনা মূল বাজেটের চেয়ে ৫০ কোটি বেশি ছিল। স্ট্যান্ডগুলি, যা মাটির তৈরি বাঁধ ছিল, তা ভেঙে ফেলা হয় এবং তার জায়গায় একটি নতুন আয়তাকার বসার স্থান তৈরি করা হয়।
২০১৭ খ্রিস্টাব্দের ৮ হতে ১০ ডিসেম্বর স্টেডিয়ামে রাজীব সরাফের উদ্যোগে রেখতা ফাউন্ডেশন দ্বারা "জশন-ই-রেখতার চতুর্থ সংস্করণ"এর উর্দু উৎসবের আয়োজন করা হয়েছিল।
১৭,৫০০ বর্গমিটার আয়তনের স্টেডিয়ামটি ৩৭-একর (তথা ১৫০,০০০ বর্গমিটার)  কমপ্লেক্সে বিস্তৃত। স্টেডিয়ামটিতে তিনটি সিন্থেটিক পিচ রয়েছে - দুটি আন্তর্জাতিক মানের এবং অন্যটি অনুশীলনের জন্য নির্দিষ্ট। এটি ভারতীয় উপকূলরক্ষী বাহিনীর সদর দপ্তরের সংলগ্ন স্থানে অবস্থিত।
নতুন স্প্রিংকলার সিস্টেমের সাথে সমস্ত পিচগুলি নতুন পলিগ্রাসে তৃণাচ্ছাদিত করা হয়। মূল স্টেডিয়ামে প্রায় ১৬,২০০ দর্শকের বসার আসন ক্ষমতা রয়েছে। মূল মাঠের বাইরে দ্বিতীয় পিচটিতে ৯০০টি স্থায়ী আসন রয়েছে এবং ১,৬০০টি অস্থায়ী আসনের ব্যবস্থা রয়েছে। আন্তর্জাতিক মানের পিচ দুটির ক্ষেত্রে ফোল্ডেবল ফ্লাডলাইট টাওয়ার (হিংড মাস্ট লাইট) সহ ফ্লাড-লাইটের ব্যবস্থায় প্রতিযোগিতার সময় ২,২০০ লাক্স ক্ষমতার আলোকসজ্জা প্রদান করতে সক্ষম। এর ফলে হাই ডেফিনিশন টেলিভিশন সম্প্রচারও সহজ হয়।
উভয় পিচেই খেলোয়াড়দের জন্য চেঞ্জ রুম, রিলাক্সেশন লাউঞ্জ এবং একটি ভিভিআইপি লাউঞ্জের মতো সুবিধা উপলব্ধ।
স্টেডিয়ামটি লিফটের ব্যবস্থাসহ শীতাতপ নিয়ন্ত্রিত। শারীরিকভাবে প্রতিবন্ধী ক্রীড়াবিদ এবং দর্শকদের জন্য পুরোপুরি সমস্ত ব্যবস্থা বিদ্যমান। স্টেডিয়ামটিতে দুটি গ্রিড হতে বিদ্যুতের জোগান নিশ্চিত করা সত্ত্বেও নিরবচ্ছিন্ন বিদ্যুৎ সরবরাহে  জেনারেটর সেট এবং ব্যাটারিও ব্যাকআপ হিসাবে রক্ষিত আছে।
২০২৩ ফিফা মহিলা বিশ্বকাপ যোগ্যতা (আন্তঃ-কনফেডারেশন প্লে-অফ)

২০২৩ ফিফা মহিলা বিশ্বকাপ যোগ্যতার আন্তঃ-কনফেডারেশন প্লে-অফগুলি ২০২৩ ফিফা মহিলা বিশ্বকাপের জন্য চূড়ান্ত তিনটি যোগ্যতার স্থান নির্ধারণ করেছিল৷ যথাক্রমে পর্তুগাল, হাইতি ও পানামা বিশ্বকাপের মূল পর্বে উত্তীর্ণ হয়।
প্লে-অফ টুর্নামেন্টটি মহিলা বিশ্বকাপের আগে নিউজিল্যান্ডের জন্য একটি টেস্ট ইভেন্ট হিসাবে ব্যবহার করা হবে। এটি ১৮ থেকে ২৩ ফেব্রুয়ারী ২০২৩ পর্যন্ত অনুষ্ঠিত হবে, এবং এতে দশটি দল তিনটি গ্রুপে বিভক্ত হবে, প্রতিটি গ্রুপের বিজয়ী মহিলা বিশ্বকাপের জন্য যোগ্যতা অর্জন করবে। ইভেন্টের অংশ হিসেবে নিউজিল্যান্ড এবং অতিথি জাতীয় দল আর্জেন্টিনা অংশগ্রহণকারী দল এবং একে অপরের বিরুদ্ধে প্রীতি ম্যাচ খেলবে।
২৪ ডিসেম্বর ২০২০-এ, ফিফা কাউন্সিলের ব্যুরো প্লে-অফ টুর্নামেন্টের কোটা বরাদ্দ এবং বিন্যাস অনুমোদন করে।
প্লে-অফ টুর্নামেন্টটি নিউজিল্যান্ডে ২০২৩ ফিফা মহিলা বিশ্বকাপের আয়োজনের আগে একটি টেস্ট ইভেন্ট হিসাবে অনুষ্ঠিত হবে। এতে দশটি দল থাকবে, যাকে তিনটি (গ্রুপ এ এবং বি) বা চারটি (গ্রুপ সি) তিনটি গ্রুপে বিভক্ত করা হবে। প্রতিটি গ্রুপের বিজয়ী ফিফা মহিলা বিশ্বকাপে খেলার যোগ্যতা অর্জন করবে। ফিফা মহিলাদের বিশ্ব র‌্যাঙ্কিংয়ের ভিত্তিতে চারটি দলকে গ্রুপে বাছাই করা হবে, গ্রুপ এ-তে বাছাই ১, বি-এর বাছাই ২, এবং ৩ এবং ৪ বাছাইকৃত ধারণকারী গ্রুপ সি। গ্রুপ এ এবং বি-তে দুটি অবাচিত দল সেমিফাইনালে মুখোমুখি হবে। সেমিফাইনালের বিজয়ী প্লে-অফ ফাইনালে যাবে, মহিলা বিশ্বকাপে জায়গা পাওয়ার জন্য বাছাই করা দলের বিপক্ষে খেলবে। সি গ্রুপে, দুই বাছাই দল সেমিফাইনালে একটি অ-বাছাই দলের মুখোমুখি হবে। সেমিফাইনালের বিজয়ীরা নারী বিশ্বকাপে জায়গা পাওয়ার জন্য প্লে-অফ ফাইনালে একে অপরের মুখোমুখি হয়।
নিউজিল্যান্ড এবং একটি অতিরিক্ত অতিথি জাতীয় দল ইভেন্টের অংশ হিসাবে প্রীতি ম্যাচে অংশ নেবে, প্রথমে গ্রুপ এ এবং গ্রুপ বি-তে বাছাই করা দলগুলির বিরুদ্ধে এবং তারপর একে অপরের বিরুদ্ধে দুবার। গ্রুপ এ এবং বি-এর সেমিফাইনাল পরাজিতদের পাশাপাশি গ্রুপ সি-এর দুটি সেমিফাইনাল পরাজিতদের মধ্যেও বন্ধুত্বপূর্ণ ম্যাচ অনুষ্ঠিত হবে, যার ফলে সমস্ত প্লে-অফ দল ইভেন্টে দুটি ম্যাচ খেলবে তা নিশ্চিত করবে।
ম্যাচের সময়সূচী ৪ জুলাই ২০২২-এ নিশ্চিত করা হয়েছিল, নিউজিল্যান্ড একমাত্র আয়োজক দেশ হিসাবে, এবং পরবর্তী সময়ে ঘোষণা করা হবে কিক-অফের সময়। অস্ট্রেলিয়া মূলত প্লে-অফের সহ-আয়োজক হিসাবে পরিকল্পনা করা হয়েছিল, তাদের জাতীয় দল প্রীতি ম্যাচে অংশগ্রহণ করে।
৪ জুলাই ২০২২ এ টুর্নামেন্টের দুটি ভেন্যু ফিফা দ্বারা নিশ্চিত করা হয়েছিল।
প্লে-অফ ড্রতে, চারটি দলকে ফিফা মহিলা বিশ্ব র‌্যাঙ্কিংয়ের ভিত্তিতে গ্রুপে বাছাই করা হবে, প্রতি কনফেডারেশনে সর্বাধিক একটি বাছাই করা দল। একই কনফেডারেশনের দলগুলি একই গ্রুপে টানা হবে না। সর্বোচ্চ বাছাই করা দলটি স্বয়ংক্রিয়ভাবে গ্রুপ এ- তে বরাদ্দ হবে, দ্বিতীয়-সর্বোচ্চ বাছাইকৃত দল একইভাবে গ্রুপ বি- তে বরাদ্দ করা হবে। বাকি দুটি বাছাই করা দলকে গ্রুপ সি -তে দেওয়া হবে।
! style="width:50%" |বাছাইকৃত দল
! style="width:50%" |অবাছাইকৃত দল
আর্শিয়া মুখোপাধ্যায়

আর্শিয়া মুখার্জী বা আর্শিয়া মুখোপাধ্যায় হলেন একজন ভারতীয় শিশু শিল্পী, যিনি টেলিভিশন ধারাবাহিক ও চলচ্চিত্রে কাজ করেন। ভূতু টেলিভিশন ধারাবাহিকের জন্য তিনি সুপরিচিত, সেখানে তিনি "ভূতু" একটি মেয়ে ভূতের চরিত্রে অভিনয় করেছিলেন।
২০২২ সালের ভারতীয় বাংলা চলচ্চিত্রের তালিকা

এটি ২০২২ সালে মুক্তি প্রাপ্ত ভারতীয় বাংলা ভাষার চলচ্চিত্রসমূহের একটি তালিকা।
চিকিৎসা প্রযুক্তিবিদ

চিকিৎসা প্রযুক্তিবিদ বা ইংরেজি পরিভাষায় "মেডিকেল টেকনোলজিস্ট" (Medical Technologist) বলতে সেইসব স্বাস্থ্য পেশাজীবীদেরকে বোঝায় যারা বিভিন্ন চিকিৎসা প্রযুক্তি ব্যবহার করে রোগ নির্ণয় করে থাকেন। 
চিকিৎসা প্রযুক্তিবিদ বা মেডিকেল মেডিকেল টেকনোলজিস্ট এর জন্য বাংলাদেশে দুই ধরনের শিক্ষা ব্যবস্থা রয়েছে, যেমন, ‌১। ডিপ্লোমা ইন মেডিকেল টেকনোলজি । 
২। বিএসসি ইন হেলথ টেকনোলজি 
ডিপ্লোমা ইন মেডিকেল টেকনোলজি:- 
কোর্স সমূহ- ল্যাবরেটরি মেডিসিন, 
অপারেশন এসিস্ট্যান্ট, ইন্টেন্সিভ কেয়ার এসিস্ট্যান্ট, রেডিওলজি, ডেন্টাল টেকনোলজি, সবাই চিকিৎসা প্রযুক্তিবিদ হিসেবে পরিচিত। বাংলাদেশে চিকিৎসা প্রযুক্তিবিদ হিসেবে কাজ করার "ডিপ্লোমা" "ইন মেডিকেল টেকনোলজি অথবা বিএসসি ইন হেলথ টেকনোলজি কোর্স সম্পূর্ণ করতে হয়" । বর্তমানে সারা বিশ্বে স্বাস্থ্যসেবা আধুনিক ও পরীক্ষানির্ভর। তাই চিকিৎসা প্রযুক্তিবিদরা এই স্বাস্থ্যসেবা ক্ষেত্রে গুরুত্বপূর্ণ ভূমিকা পালন করছেন।
সফটুনস

সফটুনস এন্টারটেনমেন্ট মিডিয়া এলএলপি হলো ২০০১ সালে সৌরভ মন্ডল কর্তৃক প্রতিষ্ঠিত ভারতের কলকাতায় অবস্থিত একটি কার্টুন অ্যানিমেশন স্টুডিও; যেখানে কার্টুন চলচ্চিত্র, কার্টুন ভিডিও, কার্টুন ধারাবাহিক, ইত্যাদি নির্মিত হয়ে থাকে। সৌরভ মন্ডল সংস্থাটির প্রতিষ্ঠাতা এবং সিইও। "গোপাল ভাঁড়", "নন্টে ফন্টে", "নাট বল্টু", "পাণ্ডব গোয়েন্দা"র মতো কার্টুন ধারাবাহিক নির্মাণ করেছে এই স্টুডিও তথা সংস্থাটি।
সৌরভ মন্ডল ২০০১ সালে সফটুনস প্রতিষ্ঠিত করেন। এটি সনি আট, সনি পল, সনি ইয়ায়, আকাশ ৮ টিভি চ্যানেলের জন্য কার্টুন চলচ্চিত্র ও ধারাবাহিক নির্মাণ করে থাকে। এখনও পর্যন্ত এগুলো নির্মিত হয়ে চলেছে, যেমন- সনি আটের জন্য "গোপাল ভাঁড়", "নাট বল্টু", "পঞ্চতন্ত্রের মন্ত্র", ইত্যাদি।
সফটুনস ২০১৫ সালে "সফটুনস অ্যানিমেশন" নামে একটি ইউটিউব চ্যানেল চালু করে, সেখানে নির্মিত বাংলা কার্টুন ভিডিওগুলোকে প্রকাশ করা হয়। বাংলা ভাষা ছাড়াও হিন্দি, তামিল, তেলুগু, কন্নড় ভাষায় ডাবিং করিয়েও প্রকাশ করা হয়। "সফটুনসপ্লাস" নামে এটির একটি ওটিটি প্লাটফর্মও রয়েছে, যেটি ১৩ আগস্ট ২০২২-এ গুগল প্লে স্টোরে মুক্তি পায়।
বাঁটুল দি গ্রেট (টেলিভিশন ধারাবাহিক)

বাঁটুল দি গ্রেট হলো বাংলা ভাষার অ্যানিমেটেড গোয়েন্দাধর্মী রোমাঞ্চকর টেলিভিশন ধারাবাহিক, যেটি জি বাংলা টেলিভিশন চ্যানেলে সম্প্রচারিত হতো। ধারাবাহিকটি অ্যানিমেট্রিক্স মাল্টিমিডিয়া স্টুডিওতে নির্মিত হয়। অরিজিৎ ভদ্র নারায়ণ দেবনাথের সৃষ্টি বাঁটুল দ্য গ্রেটের উপর ভিত্তি করে ধারাবাহিকটির চিত্রনাট্য লিখেছেন এবং পরিচালনা করেছেন। বাংলা ছাড়াও ধারাবাহিকটি ওড়িয়া ভাষায় ডাবিং করে সম্প্রচারিত হতো।
ইগা (২০১২-এর চলচ্চিত্র)

ইগা ( অনুবাদ: "মাছি" ) হল ২০১২ সালের ভারতীয় তেলুগু - ভাষার ফ্যান্টাসি অ্যাকশন ফিল্ম, যা এসএস রাজামৌলির লেখা ও পরিচালিত। চলচ্চিত্রটিতে অভিনয় করেছেন সুদীপা , নানি এবং সামান্থা। ফিল্মটি সাই কোরাপতির ভারাহি চালানা চিত্রমের প্রযোজিত, এর আনুমানিক বাজেট ছিল ₹ ৩০-৪০ কোটি ( US$ 6-7 মিলিয়ন)। জনার্ধন মহর্ষি এবং ক্রেজি মোহন যথাক্রমে তেলুগু এবং তামিল ভাষার সংলাপ লিখেছেন।
বানৌজা শহীদ ফরিদ (২০২৩)

বাংলাদেশ নৌবাহিনী জাহাজ (সংক্ষেপেঃ বানৌজা) শহীদ ফরিদ বাংলাদেশ নৌবাহিনীর একটি গুরুত্বপূর্ণ প্যাট্রোল ক্রাফট, যা পদ্মা-শ্রেণীর দ্বিতীয় ব্যাচের অন্তর্ভুক্ত। গণপ্রজাতন্ত্রী চীনের কারিগরি ও প্রযুক্তিগত সহায়তায় এটি খুলনা শিপইয়ার্ড লিমিটেডে নির্মিত হয়।
বর্তমানে, বানৌজা শহীদ ফরিদ ৪১ প্যাট্রোল ক্রাফট স্কোয়াড্রনের অধীনে পরিচালিত হচ্ছে। এর প্রধান কার্যক্রমগুলো নিম্নরূপ:
বানৌজা শহীদ ফরিদ বাংলাদেশের সমুদ্রসীমা সুরক্ষায় এবং সামুদ্রিক নিরাপত্তা বিধানে একটি অপরিহার্য সম্পদ হিসেবে বিবেচিত।
বাংলাদেশ নৌবাহিনীর জাহাজ বানৌজা শহীদ ফরিদ নির্মাণ একটি গুরুত্বপূর্ণ মাইলফলক, কারণ এটি খুলনা শিপইয়ার্ড লিমিটেড-এ নির্মিত দেশীয় প্রযুক্তির যুদ্ধজাহাজ। এর নির্মাণ ইতিহাস নিম্নরূপ:
বানৌজা শহীদ ফরিদ নির্মাণের প্রেক্ষাপট:
নির্মাণ প্রক্রিয়া ও সময়রেখা:
বানৌজা শহীদ ফরিদ, বাংলাদেশ নৌবাহিনীর একটি গুরুত্বপূর্ণ প্যাট্রোল ক্র্যাফট, প্রতিষ্ঠার পর থেকে দেশের সামুদ্রিক ও উপকূলীয় নিরাপত্তা রক্ষায় নিরলসভাবে কাজ করে যাচ্ছে। এর কর্মজীবনে অর্জিত সাফল্য এবং বহুমুখী অবদান এটিকে বাংলাদেশ নৌবাহিনীর একটি অপরিহার্য অংশ হিসেবে প্রতিষ্ঠিত করেছে।
বানৌজা শহীদ ফরিদ তার কর্মজীবনের প্রতিটি ধাপে দেশের সমুদ্রসীমার নিরাপত্তা, সম্পদ রক্ষা এবং জনকল্যাণে অসামান্য অবদান রেখেছে। এর নিরলস কর্মতৎপরতা বাংলাদেশ নৌবাহিনীর সক্ষমতা এবং পেশাদারিত্বের এক উজ্জ্বল দৃষ্টান্ত স্থাপন করেছে। ভবিষ্যতে এটি দেশের সামুদ্রিক নিরাপত্তা নিশ্চিতকরণে আরও গুরুত্বপূর্ণ ভূমিকা পালন করবে বলে আশা করা যায়।
বাংলাদেশ নৌবাহিনীর জাহাজ বানৌজা শহীদ ফরিদ দেশের সমুদ্রসীমা সুরক্ষায় নিয়োজিত একটি গুরুত্বপূর্ণ সম্পদ। এর উল্লেখযোগ্য বৈশিষ্ট্যগুলো নিচে উল্লেখ করা হলো:
প্রপালশন সিস্টেম:
সেন্সর এবং কার্যপদ্ধতি: 
জাহাজটিতে অত্যাধুনিক সেন্সর এবং কার্যপদ্ধতি সংযুক্ত রয়েছে, যা এর কর্মক্ষমতা বৃদ্ধি করে। এর মধ্যে উল্লেখযোগ্য হলো:
বানৌজা শহীদ ফরিদ জাহাজটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
বানৌজা শহীদ মহিবুল্লাহ (২০২৩)

বাংলাদেশ নৌবাহিনী জাহাজ (সংক্ষেপেঃ বানৌজা) শহীদ মহিবুল্লাহ বাংলাদেশ নৌবাহিনীর একটি গুরুত্বপূর্ণ প্যাট্রোল ক্রাফট, যা পদ্মা-শ্রেণীর দ্বিতীয় ব্যাচের অন্তর্ভুক্ত। গণপ্রজাতন্ত্রী চীনের কারিগরি ও প্রযুক্তিগত সহায়তায় এটি খুলনা শিপইয়ার্ড লিমিটেডে নির্মিত হয়।
বর্তমানে, বানৌজা শহীদ মহিবুল্লাহ ৪১ প্যাট্রোল ক্রাফট স্কোয়াড্রনের অধীনে পরিচালিত হচ্ছে। এর প্রধান কার্যক্রমগুলো নিম্নরূপ:
বানৌজা শহীদ মহিবুল্লাহ বাংলাদেশের সমুদ্রসীমা সুরক্ষায় এবং সামুদ্রিক নিরাপত্তা বিধানে একটি অপরিহার্য সম্পদ হিসেবে বিবেচিত।
বাংলাদেশ নৌবাহিনীর জাহাজ বানৌজা শহীদ মহিবুল্লাহ নির্মাণ একটি গুরুত্বপূর্ণ মাইলফলক, কারণ এটি খুলনা শিপইয়ার্ড লিমিটেড-এ নির্মিত দেশীয় প্রযুক্তির যুদ্ধজাহাজ। এর নির্মাণ ইতিহাস নিম্নরূপ:
বানৌজা শহীদ মহিবুল্লাহ নির্মাণের প্রেক্ষাপট:
নির্মাণ প্রক্রিয়া ও সময়রেখা:
বানৌজা শহীদ মহিবুল্লাহ, বাংলাদেশ নৌবাহিনীর একটি গুরুত্বপূর্ণ প্যাট্রোল ক্র্যাফট, প্রতিষ্ঠার পর থেকে দেশের সামুদ্রিক ও উপকূলীয় নিরাপত্তা রক্ষায় নিরলসভাবে কাজ করে যাচ্ছে। এর কর্মজীবনে অর্জিত সাফল্য এবং বহুমুখী অবদান এটিকে বাংলাদেশ নৌবাহিনীর একটি অপরিহার্য অংশ হিসেবে প্রতিষ্ঠিত করেছে।
বানৌজা শহীদ মহিবুল্লাহ তার কর্মজীবনের প্রতিটি ধাপে দেশের সমুদ্রসীমার নিরাপত্তা, সম্পদ রক্ষা এবং জনকল্যাণে অসামান্য অবদান রেখেছে। এর নিরলস কর্মতৎপরতা বাংলাদেশ নৌবাহিনীর সক্ষমতা এবং পেশাদারিত্বের এক উজ্জ্বল দৃষ্টান্ত স্থাপন করেছে। ভবিষ্যতে এটি দেশের সামুদ্রিক নিরাপত্তা নিশ্চিতকরণে আরও গুরুত্বপূর্ণ ভূমিকা পালন করবে বলে আশা করা যায়।
বাংলাদেশ নৌবাহিনীর জাহাজ বানৌজা শহীদ মহিবুল্লাহ দেশের সমুদ্রসীমা সুরক্ষায় নিয়োজিত একটি গুরুত্বপূর্ণ সম্পদ। এর উল্লেখযোগ্য বৈশিষ্ট্যগুলো নিচে উল্লেখ করা হলো:
প্রপালশন সিস্টেম:
সেন্সর এবং কার্যপদ্ধতি: 
জাহাজটিতে অত্যাধুনিক সেন্সর এবং কার্যপদ্ধতি সংযুক্ত রয়েছে, যা এর কর্মক্ষমতা বৃদ্ধি করে। এর মধ্যে উল্লেখযোগ্য হলো:
বানৌজা শহীদ মহিবুল্লাহ জাহাজটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
কলম্বিয়ায় বৌদ্ধধর্ম

কলম্বিয়া একটি প্রধানত খ্রিস্টান দেশ, যেখানে বৌদ্ধ ধর্মের অনুসারীরা খুব ছোট সংখ্যালঘুদের প্রতিনিধিত্ব করে। কলম্বিয়ার সংবিধানের ধর্মনিরপেক্ষ প্রকৃতির কারণে, বৌদ্ধ ধর্ম ধর্মান্তরিতকরণ এবং দেশে উপাসনালয় নির্মাণের জন্য স্বাধীন। কলম্বিয়ার বৌদ্ধ ধর্মের পরিসংখ্যান অনুমান করে যে আনুমানিক ৫০ মিলিয়ন ব্যক্তির মোট জনসংখ্যার মধ্যে বৌদ্ধ জনসংখ্যা প্রায় ৫০ হাজার। 
১৯ শতকে বৌদ্ধধর্ম কলম্বিয়াতে প্রবেশ করে। কলম্বিয়া এশিয়ান অভিবাসীদের পছন্দের একটি দেশ। উনিশ শতকের শেষের দিকে এবং বিংশ শতাব্দীতে, চীনা এবং জাপানি বৌদ্ধ সহ বিভিন্ন জাতিসত্তারা লাতিন আমেরিকার অন্যান্য গন্তব্য যেমন ব্রাজিল এবং আর্জেন্টিনাকে পছন্দ করে। দ্বিতীয় বিশ্বযুদ্ধের আগে, জাপানি বংশোদ্ভূত ২২৯ জনের বেশি বাসিন্দা কলম্বিয়াতে আনুষ্ঠানিকভাবে নিবন্ধিত ছিল না। ১৯৬৪,১৯৭৪,১৯৮৪ এশীয় বংশোদ্ভূত নাগরিকদের গণনা করা হয়েছিল, যার মধ্যে ৬৫৫৫ জন চীনা বংশোদ্ভূত ছিল। ১৯৯০-এর দশকের গোড়ার দিকে, চীনা বংশোদ্ভূত বাসিন্দাদের সংখ্যা ৩১,৪০০ জনে উন্নীত হয়েছিল। গত কয়েক দশকে এশীয় অভিবাসীদের ক্রমাগত সীমিত বৃদ্ধির হার এবং ইতিমধ্যেই অল্প সংখ্যক এশীয় বাসিন্দাদের বিক্ষিপ্তকরণ একটি ডজনেরও বেশি শহরে কলম্বিয়ায় একটি প্রাতিষ্ঠানিক জাতিগত-মূলযুক্ত বৌদ্ধধর্ম প্রতিষ্ঠার বিপরীতে পরিণত হয়েছে।
তাহলিল

তাহলিল ( :تَهْلِيل , ', ), তাহলীল বানানও বলা হয়, এটি একটি জিকিরের"' একটি রূপ যা ইসলামে "লা ইলাহা ইল্লাল্লাহু" () বলে ঈশ্বরের প্রশংসা করে। এই বাক্যাংশের অর্থ "আল্লাহ ছাড়া উপাসনার যোগ্য কেউ নেই"।
"তাহলিল শব্দটি হাল্লালা" ")" ২ ক্রিয়াপদের মৌখিক বিশেষ্য যার আক্ষরিক অর্থ "প্রশংসা করা" বা "প্রশংসা করা"।
ঐতিহ্যগতভাবে, বাক্যটির উচ্চারণ হল শাহাদাতের অংশ যা কেউ ইসলামে ধর্মান্তরিত করে। পরবর্তীকালে, এটি একটি মৃত মুসলমানের স্মরণের মতো ঘটনাগুলির সময় সুফিবাদের একটি আচার হিসাবে অনুশীলন করা একটি ঐতিহ্য হয়ে ওঠে। মৃতদের স্মরণে তাহলীল করাকে সালাফী মুসলমানদের দ্বারা বিদআত বলে মনে করা হয়, এবং এই অনুশীলনটিই বিশেষভাবে "নিয়াহ" নামে পরিচিত।
ইন্দোনেশিয়া এবং মালয়েশিয়ায়, তাহলিলের পুনরাবৃত্ত জপ কেন্দুরির ঐতিহ্যের অংশ, যা মৃত্যু অনুষ্ঠানের সময় সাধারণ। প্রথাটি স্থানীয়ভাবে "মজলিস তাহলিল" "নামাজ আদায়ের সমাবেশ" নামে পরিচিত। ঐতিহ্যবাদী নাহদলাতুল উলামা আন্দোলনের অনুসারী মুসলমানদের মধ্যে এই প্রথাটি বেশি দেখা যায়।
আবূ হুরায়রা থেকে বর্ণিত, রাসূলুল্লাহ (সা.) বলেছেন, “যে ব্যক্তি দিনে একশত বার এই শব্দটি উচ্চারণ করবে: "‘লা ইলাহা ইল্লাল্লাহু, ওয়াহদাহু লা শারিকা লাহু, লাহুল-মুলকু ওয়া লাহুল-হামদু, ওয়া হুওয়া আলা কুল্লি শাইন। কাদির" (আল্লাহ ছাড়া ইবাদতের যোগ্য কেউ নেই। তিনি এক এবং তাঁর কোন শরীক নেই; সার্বভৌমত্ব তাঁরই এবং প্রশংসা তাঁরই, এবং তিনি সর্বশক্তিমান)' দশজন দাসকে মুক্ত করার সমপরিমাণ সওয়াব তাঁর কাছে থাকবে, তাঁর কৃতিত্বের জন্য একশত নেকী লিপিবদ্ধ করা হবে, তাঁর শত শত গুনাহ মুছে ফেলা হবে। তার স্ক্রোল, এবং সে সেদিন সন্ধ্যা পর্যন্ত শয়তানের বিরুদ্ধে সুরক্ষিত থাকবে; আর কেউ তার চেয়ে বেশি উত্তম নেক আমল করার ক্ষেত্রে তাকে ছাড়িয়ে যাবে না যে ব্যক্তি তার চেয়ে বেশিবার এই শব্দগুলো পাঠ করবে।
মালিক ইবনে আনাস তালহা ইবনে উবায়দুল্লাহ ইবনে কারিজ থেকে বর্ণনা করেছেন যে মুহাম্মদ বলেছেন, "সর্বোত্তম দু'আ হল আরাফার দিনের দু'আ, এবং সর্বোত্তম যেটি আমি এবং আমার পূর্ববর্তী নবীগণ বলেছেন তা হল "আল্লাহ ব্যতীত ইবাদতের কোন অংশীদার নেই" (লা ইলাহা ইল্লাল্লাহ, ওয়াহদাহু লা শারিকা লাহ)"।